Anél Potgieter: Rooibostee met ’n warm skop | Netwerk24
Anél Potgieter: Rooibostee met ’n warm skop
Deur Anél Potgieter 26 Julie 2020 00:00
Rooibostee met ‘n warm skop.
Is die koronavirus besig om jou te tap? Wel, dit tap my tot in my diepste wese!
Só wanneer ek heeltemal moedeloos en verlore voel, sit ek die ketel aan, trek Ma Babs se mooiste blou Sondag-teekoppies nader en gaan sit in die sonne­tjie met ’n koppie rooibostee.
Ek geniet dit veral op Sondae met die Rapport in die hand.
Ek glo ’n koppie lekker sterk rooibostee is die antwoord op baie van ons probleme.
Rooibos is kalmerend
Ek glo ’n koppie lekker sterk rooibostee is die antwoord op baie van ons probleme. Rooibos het ’n kalmerende uitwerking op die liggaam, wat kan help om spanning te verlig en sodoende beter slaap te bevorder, wat noodsaaklik is om kop bo water te hou met die huidige gesondheids- en ekonomiese wêreldkrisis. Ek glo ’n paar koppies per dag is wat ek nodig het om my gemoed aan die gang te hou.
’n Natuurlike wapenrusting in die winter
Rooibostee word al meer as ’n eeu lank gebruik om verkoue en griep te bekamp. Antioksidante in die tee bevorder die liggaam se immuunstelsel en beskerm dit so teen ongewenste virusse gedurende die winterseisoen.
Adele du Toit, woordvoerder van die Suid-Afrikaanse Rooibosraad, sê as ’n mens op soek is na ’n natuurlike manier om verkoue- en griepsimptome te verlig, is rooibostee die antwoord.
“Dit is propvol polifenole wat die produksie van vrye radikale in jou liggaam beveg. Vrye radikale is nadelig vir jou liggaam en veroorsaak onder meer inflammasie.
“Aspalatin – ’n unieke antioksidant wat slegs in rooibostee aangetref word – kan help om jou immuniteit te verhoog,” sê sy.
’n Seer keel, wat kenmerkend is van verkoue en griep, kan ook baat vind by ’n koppie of twee rooibostee.
Hoe dan so? Wel, die tee hou jou keel klam en terselfdertyd streel dit jou keel om irritasie te verlig.
Rooibos hou jou liggaam gehidreer
Een van die belangrikste genesende funksies van rooibostee is dat dit die liggaam gehidreer hou.
Wanneer jy siek is, is ’n mens geneig om baie vloeistowwe te verloor. Dit kan wees omdat jy meer sweet (tipies wanneer jy koorsig is) en as gevolg van ’n verhoogde metabolisme, aangesien die liggaam sy interne aktiwiteitsvlak verhoog om die infeksie te beveg.
Maak seker jy drink baie rooibostee, probeer vir ses koppies per dag, vir die maksimum voordele.
Hier sit ek nou weer vanoggend met my lekker soet koppie rooibostee en die beste koerant in ons land, Rapport natuurlik, in die hand.
Saam met ’n titseltjie heuning hou dit my gemoed kalm en my liggaam gesond.
Besoek www.sarooibos.co.za vir meer inligting oor die gesondheidsvoordele van rooibos.
Rooibostee met ’n warm skop
1 k sterk rooibostee
½ t verkieslik vars gemmer (probeer ’n volle teelepel as dit nie vir jou te sterk is nie)
Gooi kookwater in ’n beker en voeg een rooibosteesakkie by en laat dit minstens 5-6 minute lank trek. Verwyder die sakkie en roer die res van die bestanddele by.
225 g bevrore aarbeie
½ lemoen, geskil en in stukkies gesny
125 g sagte tofu
1 E vanielje-proteïenpoeier
1 t heuning (opsioneel)
Sit die rooibosteesakkies in ’n teepot en giet kookwater oor. Laat dit vir 8-10 minute trek, verwyder teesakkies en laat afkoel. Gooi die tee, aarbei, tofu en proteïenpoeier in ’n voedselverwerker en verwerk tot glad. Versoet na smaak met heuning. Giet in glase en sit dadelik voor.
Gemmer-en-kaneel-rooibostee (‘hot toddy’)
1 liter rooibostee gemaak met 6 sakkies
1 duimgroot stuk gemmer, geskil en fyn gekap
Meng al die bestanddele saam en sit die tee onmiddellik voor, terwyl dit nog warm is.
1 klein appel, gekerf
1 selderystingel, blare ingesluit
¼ k pietersielie, stingels ingesluit
1 k babaspinasie
1/8 skyf suurlemoen, skil ingesluit
1 kiwi, geskil
¼ k rou amandels
1 E chia- of sonneblomsaad (opsioneel)
1 k groen rooibostee gebrou, verkoel
Meng al die bestanddele, uitsluitende die ysblokkies, in ’n voedselverwerker.
Meng goed tot glad.
Voeg ysblokkies een vir een by totdat dit heeltemal gemeng is.
Sit die drankie dadelik voor en geniet dit yskoud.
Meer oor: Anel Potgieter | Covid-19 | Rooibostee